Imens mange danskere nyder andesteg og juletræ hos familien, tager indbrudstyven på arbejde. De fleste er inden døre, og i mange af husene er der ingen hjemme. Det giver indbrudstyven arbejdsro. Så hvis du vil undgå juleindbrud, skal du få det til at se ud som om, der er nogen hjemme. Det Kriminalpræventive Råd har opstillet nogle råd, der er gode at følge, når du skal få dit hus til at ligne et, hvor der er nogen hjemme: Tænd lys i et par værelser Lad lyset og radioen tænde og slukke ved hjælp af et tænd-og-sluk-ur. Du skal ikke lade lyset være tændt konstant - det afslører, at du ikke er hjemme Få naboen til at tømme postkassen og fylde affald i din affaldsspand Sørg for, at der er en bil i din carport Sæt friske potteplanter i vindueskarmene Hvis du bor i etageejendom, så få naboen til at lægge gulvmåtten ned, når der er blevet vasket trapper Rådet har også opstillet nogle retningslinjer, der kan gøre det mindre attraktivt for tyven, at bryde ind i dit hjem: Sørg for, at tyven ikke kan se dine værdifulde ting gennem vinduet Sørg for, at din bolig kan ses fra nabohuse og vejen. Det kan være, du skal klippe hækken eller gøre plankeværket lavere Døre og vinduer skal være forsvarligt lukkede og låste, når du forlader dit hjem Sørg for at låse værktøj og haveredskaber inde, så tyven ikke kan bruge det til indbrud. Hvis du har en stige, så lås den fast
Julen er også en højtid for indbrudstyvene. Vi besøger familien og lader huset stå tomt. Se her gode råd til, hvordan du undgår indbrud i julen.